Case ID: 1040283
Sentence 3: Kassasiya şikayətinin dəlilləri Kassasiya şikayəti onunla əsaslandırılmışdır ki, apellyasiya instansiyası məhkəməsi tərəfindən qərardad qəbul edilərkən prosessual hüquq normalarının pozuntusuna yol verilmiş, yoxlama nəticəsində vergi ödəyicisinin hərəkətlərində (hərəkətsizliyində) Azərbaycan Respublikası Cinayət Məcəlləsində nəzərdə tutulmuş cinayət xarakterli faktlar aşkar olunduğundan, iş üzrə materiallar müvafiq tədbirlər görülməsi üçün Vergi Nazirliyinin Vergi Cinayətlərinin İbtidai Araşdırılması Baş İdarəsinə göndərilmiş və xxxx 2019-cu il tarixli, ********* nömrəli cinayət işi başlanılmış, həmçinin istintaq zamanı xüsusi biliklərə malik olan ekspertlərin rəyinin alınması zərurəti yarandığından, cinayət işi üzrə müvafiqekspertizaların keçirilməsi haqqında qərar qəbul olunaraq, icra olunması üçün Azərbaycan Respublikası Ədliyyə Nazirliyinin Ekspertiza Mərkəzinə göndərilmiş, qeyd olunan iş üzrə aparılan cinayət təqibinin icraatda olan mübahisənin həllinə təsir etməsi halları mövcuddur və həmin hallar cinayət təqibi zamanı araşdırılmadan məhkəmə mübahisəsi üzrə obyektiv və düzgün qərarın çıxarılması qeyri-mümkündür, belə ki, vergi ödəyicisi tərəfindən aparılan əməliyyatların xarakterini, göstərilən xidmətlərin vaxtını, vergi tutulan dövriyyənin və vergilərin dövriyyədən tam hesablanıb ödənilməsinin müəyyən edilməsi məqsədilə bir sıra istintaq hərəkətləri həyata keçirilir və həmin halların müvafiq izahatlar əsasında araşdırılması nəticəsində əldə ediləcək məlumatlar, iş üzrə məhkəmə tərəfindən əsaslandırılmış qərarın qəbul edilməsi üçün əsas ola bilər, qanunvericilikdə cinayət təqibi yalnız cinayət işi üzrə məhkəmə mübahisəsinin mövcudluğu deyil, həmçinin cinayət hadisəsinin müəyyən edilməsi, cinayət qanunu ilə nəzərdə tutulmuş əməli törətmiş şəxsin ifşa olunması, ittiham irəli sürülməsi kimi hallarıda özündə ehtiva edir, digər normada isə cinayət təqibi ilə bağlı materialların anlayışında qeyd olunur ki, məhkəməyədək toplanan və iş üzrə əhəmiyyətli materiallardır, məhkəmə iş üçün əhəmiyyət kəsb edən sübutların və lazımı materialların Vergi Nazirliyinin Vergi Cinayətlərinin İbtidai Araşdırılması Baş idarəsi tərəfindən başlanılmış xxxx 2019-cu il tarixli cinayət işi ilə əlaqədar olaraq həmin idarədə olduğunu nəzərə almamış, iş üzrə icraat dayandırılmamışdır.